ગત વર્ષે ૨૯ સપ્ટેમ્બર ના રોજ  વિસનગર શહેરમાંથી યુવાન ગુમ થયા બાદ લોહીથી ખરડાયેલ હાલતમાં બાઈક મળી આવ્યું હતું ત્યાર બાદમાં હત્યા કરાયેલ નાગજી રબારીની લાશ મળી આવી હતી જેમાં મહેસાણા એલ. સી. બી પોલીસે ખૂનનો ગુનો નોંધી તપાસ હાથ ધરી હતી જેમાં મોબાઈલ લોકેશનના આધારે આરોપીને ઝડપી લઈ કોર્ટમાં મોકલી આપ્યો હતો જે કેસ વિસનગરના બીજા એડીશનલ સેશન્સ જજની કોર્ટમાં ચાલી જતાં સરકારી વકીલે સાંયોગીક પુરાવા  અને મોબાઈલ લોકેશન તેમજ નજરે જોનાર સાક્ષીની જુબાની વગેરે રજુ કરતાં કોર્ટે દલીલો ગ્રાહ્ય રાખી આરોપી પટેલ રૂતુલ જાગેશભાઈને આજીવન કેદની સજાનો હુકમ કર્યો છે.